Všeobecne záväzné nariadenie obce Láb

č. 3/2017

o dani z nehnuteľnosti

Obec Láb v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 5 a 6, § 8 ods. 2, § 12 ods. 2 a 3, § 16 ods. 2, § 17 ods. 3, §98 a §99e ods. 9 zákona č.582/2004 Z.z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**§ 1**

### Základné ustanovenie

1/ Obecné zastupiteľstvo v Lábe podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo , že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza  s účinnosťou od 1. januára 2018 **daň z nehnuteľnosti**.

2./ Toto všeobecne záväzné nariadenie upravuje podmienky určovania a  vyberania dane z nehnuteľností na území obce Láb.

D A Ň Z  P O Z E M K O V

**§ 2**

Základ dane

Správca dane ustanovuje na území obce Láb hodnotu pozemku, ktorou sa pri výpočte základu dane z pozemkov násobí výmera pozemku v m2 za :

a) lesné pozemky, na ktorých sú hospodárske lesy, rybníky s chovom rýb a ostatné

hospodársky využívané vodné plochy 0,0497 €

Hodnota ostatných pozemkov je stanovená v prílohách zákona č. 582/2004 o miestnych daniach a o miestnom poplatku za komunálne odpady a drobné stavebné odpady v znení neskorších predpisov.

**§ 3**

Sadzba dane

1./ Správca dane určuje pre pozemky na území obce Láb ročnú sadzbu dane z pozemkov:

a) orná pôda, chmeľnice, vinice,

ovocné sady, trvalé trávne porasty 0,39%

b) záhrady 0,75%

c) zastavané plochy a nádvoria, ostatné plochy 0,75%

d) lesné pozemky, na ktorých sú hospodárske lesy, rybníky s chovom

rýb a ostatné hospodársky využívané vodné plochy 0,98%

e) stavebné pozemky 0,52%

2./ Správca dane určuje na pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie na výrobu elektriny zo slnečnej energie, transformačná stanica, predajný stánok ročnú sadzbu z pozemkov:

a) orná pôda, chmeľnice, vinice,

ovocné sady, trvalé trávne porasty 1,25%

b) zastavané plochy a  nádvoria, ostatné plochy 1,25%

D A Ň Z O  S T A V I E B

§ 4

Sadzba dane

1./ Správca dane určuje pre stavby na území obce Láb ročnú sadzbu dane zo stavieb za každý aj začatý m2 zastavanej plochy:

1. 0,100 € za stavby na bývanie a drobné stavby tvoriace príslušenstvo hlavnej stavby, ktoré majú doplnkovú funkciu pre hlavnú stavbu
2. 0,100 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
3. 0,600 € za chaty a stavby na individuálnu rekreáciu,
4. 0,280 € za samostatne stojace garáže
5. 0,280 € za stavby hromadných garáží
6. 0,280 € za stavby hromadných garáží umiestnené pod zemou
7. 0,740 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
8. 0,990 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,
9. 0,250 € za ostatné stavby neuvedené v písmenách a) až h)

2./ Správca dane určuje pri viacpodlažných stavbách pre všetky druhy stavieb príplatok za podlažie 0,05 € za každé ďalšie podlažie okrem prvého nadzemného podlažia.

D A Ň Z  B Y T O V

§ 5

Sadzba dane

1./ Ročná sadzba dane z bytov na území obce Láb je za každý aj začatý m2 podlahovej plochy bytu a nebytového priestoru:

a) 0,100 € za byty a nebytové priestory

1. 0,990 € za nebytové priestory využívané na podnikanie a inú zárobkovú činnosť

§ 6

Oslobodenie od dane a zníženie dane

1./ Správca dane ustanovuje, že od dane z pozemkov sú oslobodené:

1. pozemky, na ktorých sú cintoríny a urnové háje a rozptylové lúky
2. pozemky užívané školami a školskými zariadeniami
3. pozemky verejne prístupných parkov, priestorov a športovísk

2./ Správca dane ustanovuje, že od dane zo stavieb a bytov sú oslobodené:

1. stavby alebo byty slúžiace školám, školským zariadeniam a zdravotníckym zariadeniam, zariadeniam na pracovnú rehabilitáciu a rekvalifikáciu fyzických osôb so zmenenou pracovnou schopnosťou, stavby užívané na účely sociálnej pomoci a múzeá, galérie, knižnice, divadlá, kiná, amfiteátre, výstavné siene, osvetové zariadenia

3./ Správca dane poskytuje zníženie dane zo stavieb a bytov  vo výške:

1. 50 % z daňovej povinnosti na stavby na bývanie a byty vo vlastníctve fyzických osôb v hmotnej núdzi, ktoré slúžia na ich trvalé bývanie,
2. 50 % z daňovej povinnosti na stavby na bývanie a byty vo vlastníctve fyzických osôb s ťažkým zdravotným postihnutím, alebo držiteľov preukazu fyzických osôb s ťažkým zdravotným postihnutím, alebo držiteľov preukazu fyzických osôb s ťažkým zdravotným postihnutím so sprievodcom, ako aj prevažne alebo úplne bezvládnych fyzických osôb, ktoré slúžia na ich trvalé bývanie,
3. 50 % z daňovej povinnosti na stavby na bývanie a byty vo vlastníctve fyzických osôb starších ako 65 rokov, ktoré slúžia na ich trvalé bývanie,
4. 50 % z daňovej povinnosti na garáže a nebytové priestory v bytových domoch slúžiace ako garáž vo vlastníctve fyzických osôb s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia pre motorové vozidlo používané na ich dopravu,
5. 50 % z daňovej povinnosti na garáže a nebytové priestory v bytových domoch slúžiace ako garáž vo vlastníctve občanov starších ako 65 rokov, ktoré slúžia pre motorové vozidlo používané na ich dopravu.

4./ Správca dane ustanovuje, že vekovú hranicu fyzických osôb na poskytnutie zníženia daňovej povinnosti určenú v § 17 zákona č.582/2004 Z.z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov zvyšuje na 65 rokov.

5./ Poplatník si môže uplatniť zníženie dane zo stavieb a bytov podľa § 6 ods.3 na základe predložených dokladov na overenie skutočností:

- písm. a) – predloženie potvrdenia o hmotnej núdzi z Úradu práce a sociálnych vecí

- písm. b),d) – predloženie preukazu „Občan s ťažkým zdravotným postihnutím“ , „Občan s ťažkým zdravotným postihnutím so sprievodcom“, Rozhodnutia o bezvládnosti, Rozhodnutia o vydaní preukazu „Občan s ťažkým zdravotným postihnutím“ , „Občan s ťažkým zdravotným postihnutím so sprievodcom“

- písm. c),e) – poskytne sa na základe evidencie vedenej obcou

§ 7

Suma dane, ktorú správca dane nevyrubí

Obec Láb ako správca dane z nehnuteľnosti ustanovuje, že daň v úhrne najviac do 2,90 € nebude vyrubovať.

**§ 8**

**Splatnosť poplatku**

1./ Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.

2./ Obec určí platenie dane v splátkach, pričom splátky dane sú splatné v lehotách určených obcou v rozhodnutí, ktorým sa vyrubuje daň.

§ 9

**Záverečné ustanovenia**

1./ Obecné zastupiteľstvo v Lábe sa na tomto všeobecne záväznom nariadení o dani z nehnuteľnosti uznieslo dňa 15.12.2017 uznesením č. 78/2017.

2./ Dňom účinnosti tohto všeobecne záväzného nariadenia o dani z nehnuteľnosti sa zrušuje Všeobecne záväzné nariadenie o dani z nehnuteľnosti č.3/2016 zo dňa 13.12.2016.

§10

**Účinnosť**

Toto nariadenie nadobúda účinnosť 1. januára 2018.

Marián Moravčík

starosta obce

Návrh VZN vyvesený na úradnej tabuli obce Láb dňa: 28.11.2017

Návrh VZN vyvesený naweb stránke obce Láb dňa: 28.11.2017

VZN vyvesené na úradnej tabuli obce Láb dňa:.15.12.2017

VZN vyvesené naweb stránke obce Láb dňa: 15.12.2017

VZN nadobúda účinnosť dňa: 01.01.2018